62020TO0034_INF
Digriet tal-Qorti Ġenerali (It-Tieni Awla) tat-18 ta’ Jannar 2021 – Datenlotsen Informationssysteme vs Il-Kummissjoni
(Kawża T-34/20)
“Proċeduri għal miżuri provviżorji - Għajnuna mill-Istat - Soluzzjonijiet ta’ softwer għal istituzzjonijiet ta’ edukazzjoni ogħla - Benefiċċji tat-taxxa u finanzjament pubbliku - Proċedura ta’ investigazzjoni formali - Deċiżjoni li tikkwalifika l-miżuri implimentati bħala għajnuna eżistenti - Nuqqas ta’ interess individwali - Assenza ta’ att leġiżlattiv - Inammissibbiltà”
1.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Inċidenza individwali – Kriterji – Deċiżjoni tal-Kummissjoni fil-qasam ta’ għajnuna mill-Istat adottata fi tmiem il-proċedura formali ta’ investigazzjoni – Rikors ta’ impriża kompetitriċi li jqiegħed inkwistjoni l-fondatezza tad-deċiżjoni – Impriża li ma turix effett sostanzjali fuq il-pożizzjoni tagħha fis-suq – Inammissibbiltà
(Artikolu 108(2) u (3) TFUE u r-raba’ paragrafu tal-Artikolu 263 TFUE)
(ara l-punti 32 sa 34, 44 sa 51)
2.
Rikors għal annullament – Persuni fiżiċi jew ġuridiċi – Kunċett ta’ att regolatorju fis-sens tar-raba’ paragrafu tal-Artikolu 263 TFUE – Kull att ta’ portata ġenerali bl-eċċezzjoni tal-atti leġiżlattivi – Deċiżjoni tal-Kummissjoni li tawtorizza eżenzjonijiet fiskali u sussidji diretti annwali mogħtija bis-saħħa ta’ atti li ma għandhomx portata ġenerali – Esklużjoni
(Ir-raba’ paragrafu tal-Artikolu 263 TFUE)
(ara l-punti 55, 56, 58, 59, 62 sa 72)
Suġġett
Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni (UE) 2018/118 tal-20 ta’ Settembru 2019, dwar il-miżura SA.34402 – 2015/C (ex 2015/NN) implimentata mill-Ġermanja għal Hochschul-Informations-System GmbH (ĠU 2020, L 74, p. 22).
Dispożittiv
1)
Ir-rikors huwa miċħud.
2)
It-talba għal intervent tar-Repubblika Federali tal-Ġermanja, insostenn tal-Kummissjoni Ewropea ma għadx għandha skop.
3)
Datenlotsen Informationssysteme GmbH hija kkundannata għall-ispejjeż.